Ansbach

Ansbach je historické mesto v nemeckom Bavorsku, v Stredných Frankoch (Mittelfranken). Leží na rieke Fränkische Rezat a na diaľnici A6 asi 40 km juhozápadne od Norimbergu s ktorým je spojené predmestskou dráhou S4.

K 31. decembru 2015 tu žilo 41 159 obyvateľov na ploche 99,91 km².

 Dejiny 
Mesto vzniklo okolo benediktínskeho kláštora, založeného v polovici 8. storočia grófom Gumbertom, ktorý bol neskôr svätorečený. Roku 1221 sa prvýkrát pripomína ako mesto a od roku 1331 bolo sídlom rodu Hohenzollernovcov až do roku 1415, kedy sa stali brandeburskými markgrófmi. Mladšia vetva rodu, brandenbursko-ansbašská, si tu v rokoch 17041738 vybudovala veľký barokový zámok. Roku 1710 tu bola založená významná továreň na kameninu (fajansa).

Nacisti vyvraždili tunajšiu židovskú obec, najmenej 500 pacientov psychiatrickej liečebne a viac než 50 postihnutých detí. Bola tu veľká základňa bombardovacích lietadiel, ktorú po vojne používala americká armáda. Tesne pred koncom vojny sa mladý študent Robert Limpert snažil presvedčiť vojakov, aby sa mesto vzdalo bez boja, na udania svojich rovesníkov z Hitlerjugend bol však obesený pred radnicou. Roku 1970 sa mesto rozšírilo o rad susedných obcí a roku 1996 vznikla univerzita aplikovaných vied.

 Doprava 
Ansbach leží na diaľnici A6, na cestách B13 a B14 a na železničných tratiach Norimberg - Crailsheim a Treuchtlingen - Würzburg. Má malé športové letisko.

 Pamätihodnosti 
 Residence - veľký barokový palác s parkom a oranžériou z rokov 17041738. Je tu veľká zbierka fajansového riadu.
 Gotický kostol svätého Gumberta z 15. storočia, zvyšok niekdajšieho kláštora, zrušeného v roku 1560
 Gotický kostol svätého Jána z 15. storočia
 Baroková synagóga z roku 1740, zničená nacistami a obnovená ako „symbolický Boží dom“
 Vysielacia veža vysoká 137 m na Ludwigshöhe

 Osobnosti mesta 
 Barbora Hohenzollernská (* 1464 - † 1515), brandeburská kňažná a prvá manželka českého kráľa Vladislava II. Jagelovského
 Simon Marius (* 1573 – † 1624), astronóm
 Karolína z Ansbachu (* 1683 - † 1737), bavorská princezná a britská kráľovná ako manželka Juraja II.

 Partnerské mestá 
  Anglet, Francúzsko
  Bay City, Michigan, USA
  Fermo, Taliansko
  Jingjiang, Čína

 Galéria 

 Literatúra 
 Ottův slovník naučný, heslo Ansbach. Sv. 2, str. 423

 Iné projekty 

 Externé odkazy 
 Oficiálna stránka
 Ansbach v Meyers-Lexikon 1890

 Zdroj 

Kategória:Mestá v Bavorsku